30.6.2007 Den Europæiske Unions Tidende L 172/89 (Retsakter vedtaget i henhold til traktaten om Den Europæiske Union) RETSAKTER VEDTAGET I HENHOLD TIL AFSNIT V I EU-TRAKTATEN RÅDETS AFGØRELSE 2007/455/FUSP af 25. juni 2007 om gennemførelse af fælles holdning 2004/161/FUSP om forlængelse af restriktive foranstaltninger over for Zimbabwe RÅDET FOR DEN EUROPÆISKE UNION HAR — under henvisning til fælles holdning 2004/161/FUSP (!), særlig artikel 6, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) Rådet vedtog med fælles holdning 2004/161/FUSP foran- staltninger, der bl.a. har til formål at hindre, at personer, som er involveret i aktiviteter, der alvorligt undergraver demokrati og respekt for menneskerettigheder og rets- statsforhold i Zimbabwe, indrejser i eller rejser gennem medlemsstaternes område, og at sikre, at deres penge- midler og økonomiske ressourcer indefryses. (2) — I forbindelse med den brutalitet, som Zimbabwes rege- ring for nylig har udvist over for oppositionens støtter, og den specifikke rolle, som politiet har spillet i disse begivenheder, bør navnene på vicepolitichefen, der leder ordenspolitiet, og den ledende vicepolitichef med kommando over Harare tilføjes til listen i bilaget til fælles holdning 2004/161/FUSP. (3) — Endvidere bør der fremlægges en mere detaljeret begrun- delse vedrørende de personer, der er opført i bilaget. ()) EUT L 50 af 20.2.2004, s. 66. Senest ændret ved afgørelse 2007/235/FUSP (EUT L 101 af 18.4.2007, s. 14). (4) — Bilaget til fælles holdning 2004/161/FUSP bør som følge heraf ajourføres og revideres i overensstemmelse her- med — TRUFFET FØLGENDE AFGØRELSE: Artikel 1 Bilaget til fælles holdning 2004/161/FUSP, erstattes af bilaget til denne afgørelse. Artikel 2 Denne afgørelse har virkning fra dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Luxembourg, den 25. juni 2007. På Rådets vegne A. SCHAVAN Formand